**Πολιτιστικός Ιανουάριος για το Παιδί από τον Δήμο Παπάγου - Χολαργού**

Πολλές και ιδιαίτερες εκδηλώσεις φιλοξενεί αυτόν τον μήνα ο Δήμος Παπάγου – Χολαργού για τους μικρούς μας φίλους, στο πλαίσιο του θεσμού «Πολιτιστικός Ιανουάριος».

Σημειώνεται ότι όλες οι εκδηλώσεις έχουν ελεύθερη είσοδο.

**ΣΑΒΒΑΤΟ 18/1**

**Στη μεγάλη οθόνη: «ΜΑΡΝΙ, ΜΙΑ ΤΡΕΛΗ ΣΥΜΜΟΡΙΑ»**

*Οι βραβευμένοι με Όσκαρ Κριστόφ και Βόλφγκανγκ Λαουνστάιν εμπνέονται από μία ευφάνταστη ιστορία των πολυαγαπημένων αδελφών Γκριμ και την μετατρέπουν σε μια μοντέρνα, ξεκαρδιστική και γλυκύτατη περιπέτεια κινουμένων σχεδίων, που θα απολαύσει ολόκληρη η οικογένεια! “Μερικές φορές ο κόσμος έξω από το ζεστό μας σπιτικό μοιάζει απειλητικός και ξένος… άλλες φορές, όμως, απλώς μας περιμένει να τον κατακτήσουμε!”*

Ώρα Έναρξης: 17:00, Αμφιθέατρο Μίκης Θεοδωράκης (Λ. Περικλέους 55, Χολαργός)

ΕΙΣΟΔΟΣ ΕΛΕΥΘΕΡΗ

**ΚΥΡΙΑΚΗ 19/1**

**ΠΛΑΝΗΤΑΡΙΟ: «Αναζητώντας τον πλανήτη από Σοκολάτα» και «Astralis, Η ζωή των άστρων»**

*Το Kidsdome Planetarium, ένα φορητό πλανητάριο έρχεται να παρουσιάσει σε προβολή Full Dome 360° με εντυπωσιακό τρόπο τον μαγευτικό κόσμο του διαστήματος και να ενθαρρύνει την περιέργεια και το επιστημονικό ενδιαφέρον των  παιδιών.*

*Ανάλογα με την Ηλικία των παιδιών θα επιλέγεται η κατάλληλη προβολή:*

*Ηλικίες 3-9 ετών: Αναζητώντας τον πλανήτη από Σοκολάτα*

*Ηλικίες 9-15 ετών: Αστράλις. Η ζωή των άστρων*

*Κατά την διάρκεια της δράσης θα υπάρχει δημιουργική απασχόληση των παιδιών έξω από το πλανητάριο.*

Ώρες: Από 11:00 - 14:30, Εκθεσιακός Χώρος Δημαρχείου, επίπεδο -2 (Λ. Περικλέους 55, Χολαργός)

ΕΙΣΟΔΟΣ ΕΛΕΥΘΕΡΗ

**ΣΑΒΒΑΤΟ 25/1**

**Θέατρο Σκιών: ««Ο ΚΑΡΑΓΚΙΟΖΗΣ ΟΙΚΟΛΟΓΟΣ»**

*Μια ξεκαρδιστική παράσταση με τον αγαπημένο λαϊκό ήρωα από τον καραγκιοζοπαίχτη Θανάση Λιούνη, που ασχολείται με την ηθοποιία και τη σκηνοθεσία θεάτρου.*

Ώρα Έναρξης: 17:00, Αμφιθέατρο Μίκης Θεοδωράκης (Λ. Περικλέους 55, Χολαργός)

ΕΙΣΟΔΟΣ ΕΛΕΥΘΕΡΗ